b'\n_START_ARTICLE_\nPerang Colombia\xe2\x80\x93Peru\n_START_SECTION_\nPengambil-alihan oleh orang awam\n_START_PARAGRAPH_\nPerang Colombia-Peru pada tahun 1932-33 tercetus ekoran perasaan tidak puas hati berkenaan Perjanjian Salom\xc3\xb3n-Lozano dan pengenalan cukai yang tinggi ke atas gula. Perang bermula dengan pemberontakkan di Peru, di mana orang awam telah mengambil alih bandar Iquitos. Pada 1 September, 1932 Presiden Luis Miguel S\xc3\xa1nchez menghantar dua buah rejimen Tentera Darat Peru ke Leticia dan Tarapac\xc3\xa1 (kini terletak di wilayah Amazonas, selatan Colombia). Tindakan-tindakan ini kebanyakkannya diabaikan oleh kerajaan Colombia pada ketika itu.\n_START_SECTION_\nPatriotisme Colombia\n_START_PARAGRAPH_\nSehingga 17 September pada tahun yang sama, kejadian ini mula disedari oleh  kerajaan Colombia, apabila Angkatan Tentera Peru menceroboh tebing-tebing sungai Putumayo mula menghentikan konvoi-konvoi kapal dagang daripada belayar ke Leticia. Peristiwa ini mencetus semangat patriotisme rakyat Colombia. Laureano G\xc3\xb3mez, ketua minoriti Senat mengistiharkan, "Aman, aman, aman di wilayah Colombia; Perang, perang, perang di sempadan menentang musuh kita yang keji."_NEWLINE_Pada 19 September, El Tiempo telah melaporkan bahawa mereka telah menerima lebih 10,000 surat untuk berperang dan menguasai Leticia. Pada hari yang sama, berpuluh ribu pelajar Colombia berarak melaluijalan-jalan di Bogot\xc3\xa1 melaungkan, "S\xc3\xa1nchez Cerro akan mati dan Colombia akan melawan!" V\xc3\xa1squez Cobo telah diistiharkan sebagai jeneral dalam Tentera Laut Amazon Colombia dan 10 juta dolar telah diluluskan oleh Senat untuk membiayai kempen beliau. Lebih 400 kg emas telah didermakan oleh kota-kota Colombia sebagai sebuah simbol penghargaan kepada jurutera Huilan, C\xc3\xa9sar Garc\xc3\xada \xc3\x81lvarez.\n_START_SECTION_\nPermusuhan\n_START_PARAGRAPH_\nPresiden S\xc3\xa1nchez percaya bahawa Colombia tidak mempunyai peluang untuk mempertahankan diri: ekoran kekurangan jalanraya dan kekuatan tentera laut, wilayah Amazon juga tidak dikawal oleh tentera Colombia. Menjelang Disember 1932, Jeneral Alfredo V\xc3\xa1squez Cobo tiba di muara Sungai Amazon dengan sebuah armada kapal-kapal usang yang beliau beli di Eropah. Dalam masa 90 hari, Colombia telah menyusun semula tindakan ketenteraan bagi menentang serbuan oleh Peru. Herbert Boy dan para juruterbang Jerman daripada SCADTA (kemudian menjadi Avianca) mengubahsuai pesawat komersial menjadi sebuah Tentera Udara Colombia sementara. Serangan pertama oleh Tentera Laut Colombia dilakukan ke atas Tarapac\xc3\xa1. Bandar ini dipilih kerana Leticia terletak di sempadan dengan Brazil dan tentera Colombia bimbang untuk menyerang kedudukan tentera Peru yang berkubu kukuh. Penawanan semula Tarapac\xc3\xa1 merupakan sebuah peristiwa tanpa berdarah kerana ketiadaan tentera Peru di bandar ini. Sehari sebelumnya, 14 Februari, 1933, Tentera Udara Peru telah mencuba untuk mengebom Armada Colombia, tetapi kebanyakan bom tidak mengenai sasaran. Tentera Peru di Leticia tidak dapat dipaksa berundur akan tetapi peristiwa di Lima, dan pembunuhan Presiden Peru, telah mengubah situasi dan presiden baru Peru megarahkan pasukan tentera Peru untuk berundur dan meninggalkan Leticia. Sebahagian armada Pasifik Peru yang datang melalui Sungai Amazon terlibat dalam pertempuran.\n_START_SECTION_\nProtokol Rio de Janeiro\n_START_PARAGRAPH_\nPada hari yang sama, Presiden Colombia Enrique Olaya memutuskan kesemua hubungan dengan kerajaan Peru disebabkan oleh serangan udara. Beliau telah mengarahkan satu serangan ke atas Leticia tetapi berjaya diundurkan oleh tentera Peru._NEWLINE_Pada 30 April, 1933, Presiden S\xc3\xa1nchez telah ditembak mati. 15 hari kemudian, pengganti beliau, \xc3\x93scar Benavides telah berjumpa dengan ketua Parti Liberal Colombia, Alfonso L\xc3\xb3pez Pumarejo,  untuk memeterai sebuah perjanjian untuk menyerahkan Leticia dibawah suruhanjaya Liga Bangsa._NEWLINE_Colombia dan Peru  berjumpa Rio de Janeiro, Brazil  untuk menandatangani sebuah perjanjian damai. Dalam Protokol Rio de Janeiro, Peru  menyatakan bahawa, "Kami secara jujurnya kesal akan peristiwa yang berlaku bermula pada September, 1932. Terutamanya yang merosakkan hubungan kami dengan Colombia." Butir-butir di dalam Perjanjian Salom\xc3\xb3n-Lozano juga disahkan dalam persetujuan ini.'